OpenLLM-France/wikimedia huggingface dataset:
# Parc Nacional Costa dels Esquelets

El Parc Nacional Costa dels Esquelets és un espai protegit al nord-oest de Namíbia, i conté platges prou inaccessibles, esquitxades amb restes de naufragis. El parc es va obrir al 1971 i té una grandària de 16.845 quilòmetres quadrats. Es divideix en part nord i sud, la part sud és oberta a les persones amb vehicles de 4 rodes, se'ls permet anar al nord fins a la Porta del riu Ugab. La secció nord només és accessible per a safaris. L'arena solta és un parany mortal fins i tot per a vehicles de 4 rodes.

## Vegeu també

* Geografia de Namíbia

## Referències

* ↑ «Còpia arxivada» (en anglés). Arxivat de l'original el 27 de novembre de 2011. [Consulta: 2 agost 2012].
* ↑ «Còpia arxivada» (en anglés). Arxivat de l'original el 5 de juny de 2012. [Consulta: 5 juny 2012].
# El Arlequín: periódico serio-burlesco

El Arlequín: periódico serio-burlesco va ser una publicació periòdica manuscrita que va sortir a Reus els anys 1867-1868.

## Història

La revista va sortir de la mà de tres estudiants de les Escoles Pies de Reus, Antoni Gaudí, Eduard Toda i Josep Ribera. L'edició de revistes manuscrites era freqüent en aquell col·legi. Toda i Ribera elaboraven els textos, i Gaudí les il·lustracions. Són els primers dibuixos que es coneixen del que després seria famós arquitecte.
Se'n van publicar dotze números i sembla que se n'elaboraven dotze exemplars de cadascun. Es posaven a la venda a un preu de dos quarts. La publicació va tenir dues èpoques. La primera des del 22 de novembre de 1867 fins al 31 de gener de 1868, i van sortir 9 números. Els articles eren de to cultural i festiu i incloïen poemes humorístics i romàntics. La segona època, ja sense la participació de Gaudí que havia marxat a Barcelona, va canviar radicalment de contingut. Va sortir iniciada la Revolució de Setembre amb un marcat to polític, anticlerical i antiborbònic. El subtítol dels tres números que van arribar a sortir d'aquesta segona època, era "periódico del matiz que le da la gana".
La col·lecció completa de 12 números es pot consultar al Museu Comarcal Salvador Vilaseca de Reus.

## Referències

* ↑ Masó Carballido, Jaume. «Antoni Gaudí, als 90 anys de la seva mort». Reus Digital, 10-VI-2016. [Consulta: 4-XII-2018].
* ↑ Tarragona, Josep Maria. «El Arlequín (1867-1868)». AntoniGaudi.org. Arxivat de l'original el 2011-09-03. [Consulta: 4-XII-2018].
* ↑ Massó Carballido, Jaume. «Gaudí i Reus: els orígens». Gaudí Centre.Reus. Arxivat de l'original el 2020-08-07. [Consulta: 4-XII-2018].
# OSMC

OSMC (Open Source Media Center) és un sistema operatiu basat en Linux Debian que fa correr Kodi com a centre multimèdia. Començat el 2014 pel desenvolupador Sam Nazarko, disposa d'un equip de voluntaris programadors. És el successor del conegut Raspbmc.
Funciona en maquinari com la Raspberry Pi, Vero o Apple TV. Actualment es troba a la versió 2016.01-1 i utilitza Kodi 15.2 (Isengard).

## Referències

* ↑ «OSMC's April update is here - OSMC». [Consulta: 5 juny 2018].
# Teófila Madroñal Iglesias

Teófila Madroñal Iglesias (Madrid, 1905 - l'Uruguai, 1990) fou una miliciana i infermera espanyola.
D'origen humil, es va casar amb un comunista el 1930. Després de l'esclat de la Guerra Civil, fou miliciana del Batalló Leningrado de les Milícies Populars i després de la primera Brigada Mòbil de Xoc de la Divisió 46, va lluitar en el front de Madrid i en la batalla de Guadalajara. Va assolir el grau de sergent: «les milicianes foren valentes i el temps que romangueren en el front compliren com els homes, a vegades tingueren més coratge que ells. Les dones botàvem les trinxeres com a dimonis» (entrevista a Antonina Rodrigo). Ferida el 1937, fou traslladada a Xàtiva i després a Alacant. Hi estudià en l'Escola d'Infermeres d'Alacant i treballà com a infermera fins al final de la guerra. El 1937, el seu nom apareix en la premsa en una llista de donants per a la concessió de la Cruz Laureada al General Miaja (Liberación, 11 de juny de 1937). El seu marit va morir en el front. El març de 1939 va eixir d'Alacant amb el vaixell Stanbrook cap a l'exili. Estigué primer a Orà, en un centre d'internament, i després va sobreviure gràcies a treballs de costura. Exiliada a diversos països (França, Xile, Bolívia), a mitjan anys cinquanta es va instal·lar a l'Uruguai, on va regentar hotels. El 1976 fou detinguda i acusada de col·laborar amb el moviment Tupamaro. Va morir sense tornar de l'exili.

## Referències

* 1 2 Diccionari biogràfic de dones. «Teófila Madroñal Iglesias». Xarxa Vives d'Universitats (CC-BY-SA via OTRS). Arxivat de l'original el 2015-10-06. [Consulta: 6 octubre 2015].
# Metlakatla

Metlakatla és una concentració de població designada pel cens dels Estats Units a l'estat d'Alaska. Segons el cens del 2000 tenia 1.375 habitants.

## Demografia

Segons el cens del 2000, Metlakatla tenia 1.375 habitants, 469 habitatges, i 338 famílies La densitat de població era de 228,8 habitants/km².
Dels 469 habitatges en un 38,8% hi vivien nens de menys de 18 anys, en un 48,0% hi vivien parelles casades, en un 15,6% dones solteres, i en un 27,9% no eren unitats familiars. En el 23,5% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,50.
Per edats la població es repartia de la següent manera: un 33,1% tenia menys de 18 anys, un 9,4% entre 18 i 24, un 28,7% entre 25 i 44, un 21,6% de 45 a 60 i un 7,2% 65 anys o més.
L'edat mediana era de 31 anys. Per cada 100 dones hi havia 108,3 homes. Per cada 100 dones de 18 o més anys hi havia 115,0 homes.
La renda mediana per habitatge era de 43.516 $ i la renda mediana per família de 49.671 $. Els homes tenien una renda mediana de 36.696 $ mentre que les dones 22.292 $. La renda per capita de la població era de 16.140 $. Aproximadament el 7,7% de les famílies i el 8,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Metlakatla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Metlakatla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Stella Mendonça

Stella Mendonça (Nampula, 10 d'agost de 1970) és una cantant soprano d'òpera moçambiquesa especialista en el repertori bel canto. En 2002 va col·laborar en l'adaptació de l'òpera Carmen de Georges Bizet per a audiències africanes i estrenada a Moçambic.

## Carrera

Nascuda a Nampula, va rebre la seva educació vocal al Conservatoire national supérieur de musique et de danse de Lyon (França) i posteriorment va completar la seva educació amb Dennis Hall, Ernst Haefliger i Magda Olivero. Va estudiar lieder amb Verena Schwermer i Peter Berne. Mendonça va fer el seu debut com a protagonista a Die lustige Witwe de Franz Lehar, encara que la majoria dels seus primers papers van ser en diversos oratoris com Stabat Mater de Giovanni Pergolesi, Petite messe solennelle de Gioachino Rossini i Requiem de Gabriel Fauré. Posteriorment va fer de "Mimi" a La bohème de Giacomo Puccini i de "Bess" a Porgy and Bess de George Gershwin. En 2002 va col·laborar amb el cantant d'òpera Mark Jackson en l'adaptació de Carmen i després va produir l'òpera i va protagonitzar el paper principal durant les actuacions a Maputo i Beira. Aquesta va ser la primera actuació d'una òpera a Beira.
Va fundar SONÇA International en 1998 per promoure l'educació artística a Àfrica. Resident a Suïssa des de 1993, hi dirigeix i ensenya a l'estudi de Belcanto que continua la tradició de la tècnica de la veu per Garcia y Lamperti. En 2010 va intentar adaptar la guardonada novel·la de Mia Couto Terra Sonâmbula en una òpera usant el llibret de Henning Mankell.

## Referències

* ↑ «Valentine's Day Concert Dinner: Opera Love Duets with Stella Mendonça and Sónia Mocumbi» (en anglès). Club of Mozambique, 30-01-2019. [Consulta: 7 juliol 2020].
* ↑ Azevedo, Nnadozie & Mbuia, pp. 112–13
* ↑ «Stella Mendonça». [Consulta: 26 octubre 2016].
* ↑ «SONÇA international». Arxivat de l'original el 15 d’octubre 2017. [Consulta: 26 octubre 2016].
* ↑ Azevedo, Nnadozie & Mbuia, p. 112
* ↑ «Stella Mendonça». [Consulta: 26 octubre 2016].
* ↑ «SONÇA international presents the African Opera project “TERRA SONÂMBULA“, based on a novel by MIA COUTO, libretto written by HENNING MANKELL». Arxivat de l'original el 29 de setembre 2017. [Consulta: 26 octubre 2016].

## Bibliografia

* Azevedo, Mario; Nnadozie, Emmanuel; Mbuia, Tomé. Historical Dictionary of Mozambique. 2a edició. Lanham, Maryland: Scarecrow Press, 2003. ISBN 0-8108-3792-7.
# Willibald Schmaus

Willibald Schmaus (Viena, 16 de juny de 1912 - 27 d'abril de 1979) fou un futbolista austríac de la dècada de 1930.
Fou internacional amb Àustria, amb la qual participà en la Copa del Món de 1934. Després de l'annexió d'Àustria per Alemanya, jugà amb la selecció germana i participà en la Copa del Món de 1938. Pel que fa a clubs, jugà al First Vienna FC 1894.

## Referències

* ↑ Perfil a fussballdaten.de
* ↑ Perfil a rsssf.com
* ↑ Willibald Schmaus a National-Football-Teams.com (anglès)
# El Astillero

El Astillero és un municipi situat en la Comunitat autònoma de Cantàbria. La seva situació està determinada geogràficament per les ries que l'envolten: la ria de Solia, la de Boo i la d'Astillero (Badia de Santander), i està situat entre els termes municipals de Camargo, Villaescusa, Piélagos, Medio Cudeyo i Marina de Cudeyo. Situat al peu de Peña Cabarga, es troba a 7,5 km de la capital de la comunitat, Santander, i està a 20 m d'altitud sobre el nivell del mar.

## Localitats

* El Astillero (Capital).
* Guarnizo.
* Boo.

## Administració

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2005 |
| 3.582 | 5.782 | 5.058 | 5.415 | 5.345 | 5.430 | 6.759 | 9.142 | 11.524 | 12.517 | 13.348 | 15.635 |
Font: INE
Eleccions municipals, 25 de maig de 2003 :
| Partit | Vots | % | Regidors |
| PP | 4845 | 51,97% | 10 |
| PSOE | 2814 | 30,18% | 5 |
| PRC | 550 | 5,90% | 1 |
| IU | 510 | 5,47% | 1 |
Eleccions municipals, 27 de maig de 2007 :
| Partit | Vots | % | Regidors |
| PP | 5144 | 52,98% | 10 |
| PSOE | 2943 | 30,31% | 5 |
| PRC | 929 | 9,57% | 1 |
| IU | 493 | 5,08% | 1 |
# Krieger (cràter)

Krieger és un cràter d'impacte lunar situat a la part oriental de l'Oceanus Procellarum. S'hi troba al nord-nord-oest del cràter inundat de lava Prinz, i al nord-nord-est del prominent cràter Aristarc. Al nord-oest s'hi troba el petit cràter Wollaston.
En el passat el sòl de Krieger va ser inundat per lava basàltica, deixant només una cresta baixa circular d'aspecte una mica poligonal, formada per les restes del seu brocal. La vora sud és interrompuda pel petit cràter Van Biesbroeck, amb un altre petit buit en la vora occidental, des d'on s'allunya una esquerda amb nombrosos meandres cap al nord-oest.
La superfície propera al sud-oest conté una sèrie d'esquerdes pertanyents als sistemes rille Rimae Aristarc i Rima Prinz. Més cap a l'est-sud-est són les muntanyes Montes Harbinger.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més prop de Krieger.
| Cràters satèl·lit | Krieger Coordenades Diàmetre C 27° 42′ N, 44° 36′ O﻿ / ﻿27.7°N,44.6°O﻿ / 27.7; -44.6﻿ (Krieger C) 4 km |
Els següents cràters van ser rebatejats per la UAI:
* Krieger B: vegeu cràter Van Biesbroeck.
* Krieger D: vegeu cràter Rocco.

## Referències

* ↑ "Krieger (cràter)". Gazetteer of Planetary Nomenclature. USGS Astrogeology Research Program. (anglès)

### Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* LPI Digital Lunar Orbiter Photographic Atlas of the Moon
* Mapa LROC
# Minnewaukan

Minnewaukan és una població dels Estats Units a l'estat de Dakota del Nord. Segons el cens del 2000 tenia 318 habitants.

## Demografia

Segons el cens del 2000, Minnewaukan tenia 318 habitants, 148 habitatges, i 87 famílies. La densitat de població era de 454,7 hab./km².
Dels 148 habitatges en un 26,4% hi vivien nens de menys de 18 anys, en un 48% hi vivien parelles casades, en un 3,4% dones solteres, i en un 41,2% no eren unitats familiars. En el 37,2% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,3% tenia menys de 18 anys, un 4,1% entre 18 i 24, un 26,4% entre 25 i 44, un 28,9% de 45 a 60 i un 18,2% 65 anys o més.
L'edat mediana era de 42 anys. Per cada 100 dones de 18 o més anys hi havia 105,8 homes.
La renda mediana per habitatge era de 27.250 $ i la renda mediana per família de 37.000 $. Els homes tenien una renda mediana de 30.833 $ mentre que les dones 17.500 $. La renda per capita de la població era de 16.076 $. Entorn del 5,4% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minnewaukan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Minnewaukan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Sinagoga de la Comunitat Israelita de Barcelona

La Sinagoga de la Comunitat Israelita de Barcelona (CIB) és un centre religiós i cultural situat al carrer de l'Avenir, 24 de Barcelona.

## Història i descripció

Va ser construït l'any 1954 per a servir a la comunitat jueva que residia aleshores a la ciutat. Compta amb dues sinagogues, una sefardita i una altra asquenazita. També disposa d'una biblioteca i una sala de conferències.
El 18 de gener de l'any 2015 hi va tenir lloc un acte d'homenatge a les victimes de l'atemptat contra Charlie Hebdo, on van participar representants de diverses religions i la periodista Pilar Rahola.

## Vegeu també

* Palau del Marquès d'Alella

## Referències

* ↑ Berthelot i Puig i Moreno, 1992, p. 29.
* ↑ «La Sinanoga (unitat didàctica)» p. 11, 01-02-2014. Arxivat de l'original el 2015-05-18.
* ↑ Casals i Vila, David «Jueus catalans i dues iniciatives interreligioses rebutgen els atacs de París». Catalunya Religió, 20-01-2015.

## Bibliografia

* Berthelot, Gentil; Puig i Moreno «Un espai lingüístic desconegut a Catalunya: la comunitat israelita de Barcelona (arxius orals i enquesta sociolingüística)». Treballs de sociolingüística catalana, 10, 1992, pàg. 27-49.

## Enllaços externs

* Sinagoga de la Comunitat Israelita de Barcelona - Lloc web oficial
# Searsia

Searsia és un gènere d'angiospermes de la família de les anacardiàcies. Inclou les següents espècies:
* Searsia acocksii (Moffett) Moffett
* Searsia albida (Schousb.) Moffett
* Searsia albomarginata (Sond.) Moffett
* Searsia burchellii (Sond. ex Engl.) Moffett
* Searsia ciliata (Licht. ex Schult.) A.J.Mill.
* Searsia flexicaulis (Baker) Moffett
* Searsia glutinosa (Hochst. ex A.Rich.) Moffett
* Searsia lancea (L.f.) F.A.Barkley
* Searsia leptodictya (Diels) T.S.Yi, A.J.Mill. & J.Wen
* Searsia marlothii (Engl.) Moffett
* Searsia natalensis (Bernh. ex C.Krauss) F.A.Barkley
* Searsia pendulina (Jacq.) Moffett
* Searsia pentaphylla (Jacq.) F.A.Barkley
* Searsia populifolia (E.Mey. ex Sond.) Moffett
* Searsia problematodes (Merxm. & Roessler) Moffett
* Searsia pyroides (Burch.) Moffett
* Searsia quartiniana (A.Rich.) A.J.Mill.
* Searsia tenuinervis (Engl.) Moffett
* Searsia tomentosa (L.) F.A. Barkley
* Searsia tripartita (Ucria) Moffett
* Searsia undulata (Jacq.) T.S.Yi, A.J.Mill. & J.Wen
* Searsia volkii (Suess.) Moffett

## Referències

* ↑ «The Plant List: A Working List of All Plant Species». [Consulta: 26 abril 2016].
# Waltershausen

Waltershausen és una població del districte Gotha a Turíngia, Alemanya. Tés 13.108 habitants (2012).

## Història

Dins l'Imperi Alemany (1871-1918), Waltershausen va formar part del Ducat de Saxònia Coburg i Gotha.

## Ciutats agermanades

* Bruay-sur-l'Escaut, França
* Korbach, Alemanya (Hessen)
* Wolbrom, Polònia
* Hanau, Alemanya (Hessen)

## Enllaços externs

* Waltershausen official web page (German)
# Direccions del Congrés dels Diputats

Les Direccions del Congrés dels Diputats són les següents.

## Direcció d'Assistència Tècnico parlamentària

S'encarrega de l'assitència al Secretari General i el Secretari General Adjunt per a Assumptes Parlamentaris a l'hora de preparar, assistir executar les màteries competents del Ple, de la Mesa i de la Junta de Portaveus.
El titular d'aquesta direcció actua amb l'ajuda d'una Secretaria.
Depenen d'aquest titular els següents departaments:
* Departament d'Assistència Jurídica
* Departament de Redacció del Diari de Sessions
* Departament de Registre i Distribució de Documents

## Direcció d'Assumptes Econòmics i Informàtica

Gestiona les matèries relatives a la contractació, patrimoni, instal·lacions, als pressupostos i comptabilitat del Congrés. S'estructura en:
* Secretari del Director
* Departament de Caixa de Corts Generals
* Departament d'Infraestructura i Instal·lacions
* Departament d'Adquisicions i Subministraments
La direcció d'Informàtica s'encarrega dels serveis i sistemes informàtics. S'estructura en: Àrea d'Explotació i Gestió, Àrea de Desenvolupament i Àrea de Sistemes.

## Direcció de Comissions

Dirigeix, supervisa i coordina les funcions d'assistència i assessorament parlamentaris dirigides a les Comissions i vetlla perquè els usos i pràctiques parlamentàries fetes a les Comissions siguen uniformes.
Del director de Comissions depenen:
* La seua secretaria.
* Unitat d'Assessorament Parlamentari
* Departament d'Assistència Administrativa a les Comissions

## Direcció d'Estudis i Documentació

Prepara la base documental per a les investigacions relacionades amb l'activitat parlamentària que després publicada. Assisteix i dona suport a les Comissions a través dels Lletrats adscrits. S'estructura en:
* Secretaria del Director.
* Departament d'Estudis
* Departament de Dret Comparat
* Departament de Documentació
* Departament de Biblioteca
* Departament d'Arxiu
* Departament de Publicacions
Cada departament es divideix en àrees i unitats.

## Direcció de Govern Interior

Gestiona, assessora i controla en matèries competents del personal de la Secretaria General del Congrés. També gestiona la Seguretat Social dels parlamentaris. Coordina, dissenya i proposa la política de personal de la Cambra. S'estructura en:
* Secretaria del Director
* Departament de Personal i Govern Interior
* Departament d'Acció Social i Gavinet Mèdic

## Direcció d'Intervenció

Fiscalitza i comptabilització dels actes, documents i expedients de la Secretaria General del Congrés. La seua funció segueix les normes dictades per la Mesa, la Junta de Contractació d'Obres, Serveis i Subministraments i el Secretari General. Depèn d'aquesta direcció el Departament de Comptabilitat.

## Direcció de Relacions Parlamentàries i Protocol

Dedicada a l'organització, preparació i gestió de les relacions parlamentàries i el Protocol del Congrés i les Corts Generals.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 81. ISBN 84-930048-0-4.
* 1 2 3 Pérez de Lama, 1998, p. 81.
* 1 2 3 4 5 6 7 Pérez de Lama, 1998, p. 82.
* ↑ Pérez de Lama, 1998, p. 81-82.
# Oravský Podzámok

Oravský Podzámok és un poble i municipi d'Eslovàquia que es troba a la regió de Žilina, al centre-nord del país.

## Turisme

Hi ha una petita estació d'esquí prop de la vila, que compta fins i tot amb un telecadira de 4 places modern construït per la societat POMA.

## Cultura

El 1921 el castell d'Orava fou el decorat per a la filmació de Nosferatu, de Friedrich Wilhelm Murnau, una de les pel·lícules més famoses del cinema mut.
# Teenage Dream

Teenage Dream és el setè àlbum d'estudi de la cantant estatunidenca Katy Perry. Va ser llençat al mercat el 30 d'agost de 2010 per la discogràfica Capitol Records. El seu primer senzill, «California Gurls», va ser llançat l'11 de maig de 2010.

## Llista de cançons

* «Teenage Dream» – 3:47
* «Last Friday Night (T.G.I.F.)» – 3:50
* «California Gurls» – 3:56
* «Firework»– 3:47
* «Peacock» – 3:51
* «Circle the Drain» – 4:32
* «The One That Got Away» – 3:47
* «E.T.» – 3:26
* «Who Am I Living For?» – 4:08
* «Pearl» – 4:07
* «Hummingbird Heartbeat» – 3:32
* «Not Like the Movies» – 4:01

## California Dreams Tour

California Dreams Tour ("en català: Gira dels somnis Californians"), fou la gira on Katy Perry va promocionar Teenage Dream, durant la la qual va recórrer quasi tots el continents. Aquesta va ser la segona gira de la seva carrera.

## Guardons
### Nominacions

* 2011: Grammy al millor àlbum de pop vocal
# Minnie Kellogg

Minnie Cornelius Kellogg (Green Bay, Wisconsin, 1880-1949) fou una lingüista i activista iroquesa.
De família de grangers episcopalians oneida, aconseguí estudiar a les millors universitats, arribà a ser una de les millors lingüistes de la seva generació, va escriure Our Democracy and the American Indian (1920) i Indian Reveries: Gehdos of the Lost Empire (1921).
El 1911 formà part de la Society of American Indians, i en fou secretària. Es casà amb l'advocat blanc Orrin Kellogg i es dedicà a promoure les reclamacions de terres dels indis iroquesos, raó per la qual fou arrestada el 1913 i el 1925.
Després dels anys 30 es va perdre el seu rastre.

## Enllaços externs

* http://college.hmco.com/history/readerscomp/naind/html/na_018400_kelloggminni.htm Arxivat 2006-02-12 a Wayback Machine.